ཞིས་ཅིན་ཕིང་གིས་ནན་བཤད་གནང་དོན།ཏང་གི་མཐོ་རིམ་ལས་བྱེད་པ་ཚོས་ཏང་ནང་ཁུལ་གྱི་ཆབ་སྲིད་འཚོ་བ་ནན་དུ་གཏོང་བའི་ཐད་མིག་དཔེ་བསྟན་ཏེ་ཐོག་མཐའ་བར་གསུམ་དུ་ཡང་དག་པའི་ཆབ་སྲིད་ཀྱི་ཁ་ཕྱོགས་སྟངས་འཛིན་དང་།ཆབ་སྲིད་ཀྱི་ལངས་ཕྱོགས་དང་ཆབ་སྲིད་ཀྱི་རྩ་དོན་མཐའ་འཁྱོངས།ཆབ་སྲིད་ཀྱི་སྒྲིག་ཁྲིམས་དང་ཆབ་སྲིད་ཀྱི་སྒྲིག་ལམ་ལ་སྲུང་བརྩི་ཞུ་བ་བཅས་བྱས་ཏེ།ཡང་དག་པའི་ལམ་བུ་བརྟན་སྲུང་དང་།སྤྱོད་གཙང་དར་སྤེལ།རྩ་དོན་མཐའ་འཁྱོངས།དམ་འཛིན་དང་དོ་དམ་བྱེད་ཕོད་པ་བཅས་བྱེད་དགོས།ཆབ་སྲིད་ཀྱི་འདུ་ཤེས་དང་།སྤྱི་ཡོངས་ཀྱི་འདུ་ཤེས།སྲོག་ཤིང་གི་འདུ་ཤེས།མིག་ལྟོས་ཀྱི་འདུ་ཤེས་བཅས་ལ་ཤུགས་སྣོན་བརྒྱབ་ནས་མཐའ་མའི་དམིགས་ས་དེ་མིག་ལྟོས་ཐོག་འཇོག་དགོས།ཏང་གི་མཐོ་རིམ་ལས་བྱེད་པ་ཚོས་རང་རྟོགས་དང་རྒྱུན་དུ་ཏང་ཀྲུང་དབྱང་ལ་བལྟས་ནས་རང་ཉིད་ཀྱི་བསམ་བློ་དང་བྱ་སྤྱོད་ལ་ཚད་འཇལ་དགོས།རིམ་ཁག་འགོ་ཁྲིད་ལས་བྱེད་པ་ཚོས་རང་རྟོགས་ངང་ཏང་དང་རྒྱལ་ཁབ་ཀྱི་སྤྱི་ཡོངས་ནས་གནད་དོན་ལ་བསམ་བློ་གཏོང་བ་དང་བྱ་བ་བསྒྲུབས་ཏེ་ཏང་ཀྲུང་དབྱང་གི་སྲིད་དོན་གལ་ཆེན་གྱི་བྱེད་ཕྱོགས་ཇི་མ་ཇི་བཞིན་དོན་ཐོག་ཏུ་འཁྱོལ་བ་བྱེད་དགོས།